Tok opp Krekar-saken med irakerne
* Ytterliggående, væpnet gruppe som hevder å kjempe for en sunnimuslimsk stat (kalifat) i Irak og Syria. Fronter en svært ekstrem versjon av islamisme. * Kalte seg tidligere Den islamske staten i Irak og Levanten (ISIL). Gruppen ble dannet i Irak mens landet var okkupert av USA. * Leder er Abu Bakr al-Baghdadi, som har utnevnt seg selv til «kalif», leder for verdens muslimer. * Var tidligere en del av terrornettverket al-Qaida, men al-Qaida har tatt avstand fra IS og anklaget IS for overdreven voldsbruk. * Innledet i juni en offensiv i Nord-Irak og har sammen med andre opprørsgrupper erobret en rekke byer, deriblant storbyen Mosul. * IS anklages for massedrap på opposisjonelle og religiøse minoriteter. * Amerikanske kampfly har de siste ukene gjennomført en rekke angrep mot IS i Irak. Kilder: NTB, Reuters, AFP Utenriksminister Børge Brende la mandag fram det norske synet i Krekarsaken for irakiske myndigheter under sitt korte besøk i Bagdad. - Jeg følte at jeg ble lyttet til med interesse da jeg tok opp Krekar-saken med dem. Det kom frem at Krekar blir sett på som en person som utgjør et trussel i en region som strir med store problemer. Men jeg gjorde det helt klart at en utlevering av mulla Krekar fra Norge må følge de reglene som Norge er bundet av. Vi utleverer ikke menneske som står i fare for å få dødsstraff, sier utenriksminister Brende til VG. Brende snakket også med den nyutnevnte statsministeren i Irak, Haider al-Abadi, om den enorme utfordringen landet og regionen står overfor når det gjelder terrorbevegelsen, Islamsk Stat, IS. Den har i løpet av kort tid har bygd seg opp til å utgjøre den største terrortrusselen i Midtøsten med sin bestialske fremferd og massakrer på sivilbefolkningen i Irak. - Al-Abadi bekreftet at han har hatt samtaler med sentral aktører i den sunnimuslimske politiske miljøet for å kunne danne en samlingsregjering. Men her dreier det seg om to steile fronter hvor sunniene vil ha klare garantier for at de får en reell medbestemmelse og innflytelse på irakisk politikk. Dette ble de nektet gjennom den feilslåtte politikken til den tidligere statsministeren Nouri al-Maliki. I praksis la al-Maliki Irak åpen for den grusomme og brutale fremferden vi nå ser utfolde seg gjennom IS, den Islamske Stat, sier Børge Brende. Utenriksministeren mener man kan se klare tegn på at landene i regionen nå samler seg om en felles front mot terroristene i IS. - Under utenriksministermøtet i den saudiarabiske byen, Jeddah, hvor Gulfstatene og andre arabiske land var representert, diskuterte man hvordan skal kunne stå sammen for stoppe IS. Det som har skjedd gjennom de siste månedenes grusomheter, er en sjokkopplevelse for hele regionen, sier Børge Brende.
Når mulla Krekar har ferdigsonet sin straff i Norge i november, kan han gå rett til et nytt fengselsopphold i Irak. i Norge i november, kan han gå rett til et nytt fengselsopphold i Irak.